## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi iz pojedinih zemalja članica EU radi sprječavanja unošenja influence ptica

### NN 88/2007 (24.8.2007.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi iz pojedinih zemalja članica EU radi sprječavanja unošenja influence ptica

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2725

Na
temelju članka 11. stavka 1. točke 18. Zakona o veterinarstvu (»Narodne
novine«, broj 70/97., 105/01. i 172/03.), ministar poljoprivrede, šumarstva i
vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI IZ POJEDINIH ZEMALJA ČLANICA EU RADI SPRJEČAVANJA UNOŠENJA INFLUENCE PTICA

I.

Radi
sprječavanja unošenja influence ptica zabranjuje se uvoz u Republiku Hrvatsku i
provoz preko područja Republike Hrvatske pošiljaka:

a)
žive peradi, bezgrebenki (kivi, emu,
nandu i noj), uzgojene i divlje pernate divljači i
prije nespomenutih živih ptica, uključujući ptice u pratnji njihovih vlasnika
(ptice kućni ljubimci);

b)
jednodnevne peradi;

c)
rasplodnih i konzumnih jaja;

d)
sjemena peradi, bezgrebenki i pernate divljači;

e)
svježeg i smrznutog mesa peradi, bezgrebenki i
pernate div­ljači;

f)
proizvoda od mesa peradi, bezgrebenki i pernate
divljači koji nisu obrađeni na način koji bi sa sigurnošću uništio virus
influence ptica;

g)
proizvoda životinjskog podrijetla (od ptica) namijenjenih hranidbi životinja,
za industrijsku uporabu ili uporabu u poljodjelstvu;

h)
netretiranih lovačkih trofeja od bilo kojih ptica i netretirano perje ili
dijelove perja;

podrijetlom
iz:

Bugarske:
županije Vidin, Montana, Vratsa,
Pleven, Veliko Tarnovo
(područje sjeverno od autoceste E 771), Russe, Razgrad, Silistra, Dobrich, Varna, Burgas;

Republike
Češke:

–
područja visokog rizika: Benátky, Běstovice,
Bohuňovice, Borovnice, Bošín,
Brandýs Nad Orlicí, Bučina, Cerekvice Nad Loučnou, Čermná Nad Orlicí, Česká Třebová,
České Heřmanice, České Lib­chavy
(dio), Chleny, Choceň, Chotovice, Čistá (dio), Dobříkov, Dolní Újezd (dio), Džbánov, Horky, Horní Jelení
(dio), Hrádek, Hrušová, Javorník, Jehnědí, Koldín, Kosořín, Kostelecké Horky, Krchleby, Leština, Lhoty U Podštejna, Libchavy (dio), Libecina, Litomyšl, Makov, Morašice, Mostek, Nasavrky, Němčice, Nová Sídla,
Nové Hrady, Orlické Podhůří, Osík, Oucmanice, Plchovice, Podlesí, Polom, Příluka, Přívrat, Proruby, Pustina, Radhošť, Řepníky (dio) Řetová, Řetůvka, Řídký, Seč, Sedliště,
Skořenice, Slatina, Sloupnice,
Sopotnice (dio), Sruby, Strakov, Suchá Lhota, Sudislav Nad Orlicí, Sudslava, Svatý Jiří, Tisová,
Tržek, Týništko, Újezd U Chocně, Újezdec, Ústí Nad Orlicí (dio), Velká Skrovnice, Vidlatá Seč, Vlčkov, Voděrady,
Vraclav, Vračovice – Orlov,
Vysoké Mýto, Zádolí, Zálší, Zámrsk, Zářecká Lhota;

–
područja niskog rizika: Regija Pardubický: Chrudim, Pardubice Svitavy, Ústí Nad Orlicí; Regija Královéhradecký: Hradec Králové,Rychnov Nad Kněžnou

Njemačke:

–
područja visokog rizika: Allendorf, Arnsgereuth, Bad Blankenburg, Bechstedt, Cursdorf, Deesbach, Döschnitz, Gräfenthal, Lichte, Lichtenhain, Marktgölitz, Mallenbach-Glasbach, Meura, Oberhain, Oberweissbach, Piseau, Probstzella, Reichmannsdorf, Rohrbach, Saalfeld, Saalfelder Höhe, Schmiedefeld, Schwarzburg, Sitzendorf, Unterweissbach, Wittgendorf;

–
područja niskog rizika: Dröbischau, Kaulsdorf, Königsee, Leutenberg, Meuselbach-Schwarzmühle, Rottenbach, Rudolstadt.

II.

Zabrana
iz točke I. ove Naredbe ne odnosi se na pošiljke:

c)
hermetički zatvorenih toplinski obrađenih konzervi od mesa peradi, i pernate
divljači koje su tijekom proizvodnje bile podvrgnute obradi sa Fo vrijednosti 3
i više, odnosno trajne konzerve;

d)
toplinski obrađenih proizvoda gdje je za vrijeme obrade postignuta temperatura
od najmanje 70°C u središtu proizvoda;

e)
proizvoda od jaja koja su prije ili tijekom proizvodnje podvrgnuta toplinskoj
obradi sušenja u proizvodnji jaja u prahu, pasterizacije ili sterilizacije;

f)
perja ili dijelova perja za koje se na popratnim dokumentima potvrđuje da su
tretirani vrućom parom ili nekom drugom metodom koja osigurava da se tom
pošiljkom ne mogu prenijeti patogeni uzročnici.

III.

Zabrana
iz točke I. ove Naredbe ne odnosi se na pošiljke koje potječu iz zemalja ili
područja zemalja slobodnih od influence ptica, a provoze se preko područja
navedenih u točki I. glavnim cestovnim i željezničkim prometnicama.

IV.

Danom
stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatska peradi i
proizvoda od peradi iz pojedinih zemalja članica EU radi sprječavanja unošenja
influence ptica (»Narodne novine«, br. 75/07).

V.

Ova
Naredba stupa na snagu odmah.

Klasa:
322-01/07-01/55

Urbroj: 525-01-07-01

Zagreb,
17. kolovoza 2007.

Ministar

**Petar Čobanković, v. r.**

Naredba, NN 88/2007-2725